**З А П О В Е Д**

**№ 356/27.11.2023 г.**

**гр. Враца**

 На основание чл.3, ал.4 от Устройствения правилник на областните дирекции по земеделие, във връзка с открита процедура по чл.37ж, ал.1 от ЗСПЗЗ, относно сключване на споразумения между собственици и/или ползватели за създаване на масиви за ползване на земеделски земи през календарната 2024 г. за землището на с. Враняк, общ. Бяла Слатина, обл. Враца и Доклад от 27.11.2023 г. на комисията по чл.37ж, ал.4 от ЗСПЗЗ, назначена със Заповед № 294/02.11.2023 г. на директора на Областна дирекция “Земеделие“ – Враца

**Н А Р Е Ж Д А М**

 **Прекратявам** процедурата и дейността на комисията по чл. 37ж, ал.4 във връзка с чл.37в, ал. 1 от Закона за собствеността и ползването на земеделските земи открита със Заповед № 294/02.11.2023 г. на директора на ОД „Земеделие“ - Враца, относно сключване на споразумения между собствениците и/или ползватели на животновъдни обекти с пасищни селскостопански животни, регистрирани в Интегрираната информационна система на БАБХ за създаване на масиви за ползване на пасища, мери и ливади, в частта й засягаща землището на с. Враняк, общ. Бяла Слатина, обл. Враца, с ЕКАТТЕ 12214 за календарната 2024 г.

 **Мотиви:**

 Единственият участник подал заявление за участие в процедурата по чл.37ж от ЗСПЗЗ за създаване на масиви за ползване на пасища, мери и ливади в землището на с. Враняк, общ. Бяла Слатина, обл. Враца за календарната 2024 година не отговаря на изискванията за участие в споразумението, а именно на условията по чл.37и, ал.4 във връзка с чл.37ж, ал. 2 от ЗСПЗЗ – да има регистриран животновъден обект в съответното землище, отговарящ на нормата на §2в, т.2 от ЗСПЗЗ и не е допуснат до участие с Доклад с вх. рег. № ПО-09-3366-13/27.11.2023 г. на комисията назначена със Заповед № 294/02.11.2023 г. на директора на ОД „Земеделие“ – Враца.

 Настоящата заповед да се сведе до знанието на членовете на комисията за сведение и изпълнение. Същата да се обяви в сградата на кметството, на информационното табло на Общинска служба по земеделие Бяла Слатина, на интернет страниците на общината и на ОД “Земеделие“ – Враца.

 Заповедта може да се обжалва по реда на Административно- процесуалния кодекс, пред Административен съд – Враца в 14-дневен срок от обявяването, като обжалването не спира изпълнението ѝ.

**инж. ПЛАМЕН КУЗМАНОВ /П/**

**Директор на ОД “Земеделие“ – Враца**